झरनासँग मैले दुईवटा चलचित्रमा काम गरेको छु । उनको व्यवहार एवं कलाकारिताबाट म निकै प्रभावित छु । उनी जति सरल छिन्, उति नै अभिनयमा गहन छिन् । नायिकाका रूपमा उनीसँग जुन क्षमता छ त्यसलाई अझै पनि पर्दामा उतार्न सकिएको छैन । धेरै सम्भावना बोकेकी नायिका हुन्-उनी । झरनालाई जुनसुकै भूमिका दिए पनि उनले त्यसमा उत्तिकै न्याय गर्न सक्छिन् । उनलाई जे कुरा पनि एकपटक भने पुग्छ । उनी समूहमा काम गर्दा सबैसँग राम्रो व्यवहार गर्छिन् । उनमा घमण्ड पटक्कै छैन । सानालाई माया र ठूलालाई आदर गर्ने उनको शैली लोभलाग्दो छ ।
